Diari Oficial de la Generalitat Valenciana


Sumari del DOGV 4690, del 12-02-2004 (2004/897)

Juí de divorci contenciós número 573/2002. Cèdula de notificació.
-----------------------------------------------------------------

### Dades del document

Número de DOGV
:   4690

Data del DOGV
:   12-02-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/897


Organisme emissor
:   Jutjat de Primera Instància Número 8 de València

Tipus de document
:   Anunci

Juí de divorci contenciós número 573/2002. Cèdula de notificació. [2004/Q897]
  
Part demandant: Ana María Marco Roselló
  
Part demandada: Juan Edelmiro Valbuena Zamora
  
En atenció al desconeixement de l'actual domicili de la part demandada, i una vegada dictada sentència en les presents actuacions, s'ha acordat la publicació d'este edicte en el butlletí oficial de la Generalitat Valenciana per a portar a efecte la diligència de notificació de la sentència a Juan Edelmiro Valbuena Zamora, la decisió de la qual, literalment, diu així:
  
«Que amb l'estimació de la demanda plantejada per la representació processal d'Ana María Marco Roselló, declare dissolt, per causa de divorci, el matrimoni contret per Juan Edelmiro Valbuena Zamora i Ana María Marco Roselló, amb tots els efectes legals, i acorde l'adopció de les següents mesures definitives:
  
1. L'atribució de la guarda i custòdia de les filles menors del matrimoni, Sofía, Ana i Inés, a sa mare Ana María Marco Roselló, però exercint conjuntament ambdós progenitors la pàtria potestat sobre les filles.
  
2. Com a règim de visites per a Juan Edelmiro Valbuena Zamora, este podrà estar en la companyia de les seues filles menors d'edat en la forma que concerte amb la demandant, i en la conjuntura del desacord, les tindrà els caps de setmana alterns, des de les 10.00 hores fins a les 20.00 hores del diumenge, i seran recollides i lliurades al domicili matern, juntament amb cinc dies consecutius durant les vacances escolars de Nadal i Setmana Santa, i durant 15 dies en les vacances d'estiu durant les seues vacances laborals, amb la comunicació prèvia amb dos mesos d'antelació, règim que podrà ampliar-se en fase d'execució de sentència, a petició del pare i amb la valoració prèvia pericial.
  
3. L'assignació de l'ús i gaudi del domicili conjugal, així com del mobiliari i aixovar domèstic que hi ha al domicili conjugal a Ana María Marco Roselló, que residirà en este habitatge en la companyia de les seues filles menors.
  
4. Juan Edelmiro Valbuena Zamora contribuirà com a prestació per aliments pels fills del matrimoni, i pagarà a l'esposa, per mesos anticipats i dins dels cinc primers dies de cada mes, la quantitat mensual de cent euros (100 euros) per cada filla, 300 euros en total la suma pecuniària de la qual serà anualment actualitzada segons la variació que experimente amb relació a l'índex de preus al consum.
  
Tot això sense fer una especial condemna en les costes d'este procediment.
  
I una vegada ferma esta resolució, remeteu-ne un testimoni al registre civil on figure inscrit el matrimoni, perquè ho anote al marge.
  
Esta és la meua sentència, que de conformitat amb l'establit en els articles 265 i 266 de la Llei Orgànica del Poder Judicial s'anotarà al llibre corresponent, de la qual es portarà testimoni a les actuacions originals, i que es notificarà a les parts, i feu-los saber que contra esta sentència podran preparar en este jutjat un recurs d'apel·lació, dins dels cinc dies següents a la notificació.
  
Així ho pronuncie, mane i firme».